Hamilton kry glo ’n gróót salarisLewis Hamilton. Foto: Ozan Kose/AFP. Die Britse renjaer Lewis Hamilton het uiteindelik ’n kontrak met Mercedes onderteken. Hy sal vir nog ’n jaar saam met die span bly. Die 36-jarige wêreldkampioen het glo met sy vorige kontrak ’n jaarlikse salaris van £40 miljoen (ongeveer R816 miljoen) ontvang. En volgens The Sun sal hy met die hernieude kontrak weer – saam met al sy bonusse – ’n soortgelyke bedrag in die sak steek. Dit is twee keer meer as wat Max Verstappen by Red Bull ontvang. “Ek is opgewonde om my negende seisoen saam met my Mercedes-spanmaats aan te pak. Ons het saam al baie wonderlike dinge bereik en ons sal graag op hierdie sukses wil voortbou,” het Hamilton gesê. Hy het verlede jaar die hoofsweep van die Black Lives Matter-beweging in F1-kringe geword, terwyl hy gereeld swaarde met ander belanghebbendes oor rassisme en diversiteit gekruis het. “Ek is vasbeslote om ons reis voort te sit om motorsport meer divers vir toekomstige geslagte te maak. Ek is terselfdertyd baie dankbaar dat Merceds my in hierdie verband ondersteun.” ✍️ #AnnounceLewis pic.twitter.com/EFoDLGLDIl — Mercedes-AMG PETRONAS F1 Team (@MercedesAMGF1) February 8, 2021